text: Lille firma har opfundet verdens stærkeste tov
  01 marts 2015 kl. 08.29
  Et firma i Taulov har opfundet et tov, der er ti gange stærkere end stålwirer.
  Det er Dynamica Ropes i Taulov ved Fredericia, der står bag tovet, som er lavet af fibre.
  Ikke alene er fibertovet ti gange stærkere end stålwirer, det er også så let, at det kan flyde på vandet, skriver Ingeniøren.
  Dynamica Ropes er i voldsom vækst: Det voksede mere end 40 procent sidste år, og har lige investeret 40 millioner kroner i udvidelser og inventar.
  